Document ID: 32005D0058

ODLOČBA KOMISIJE
z dne 26. januarja 2005
o spremembi Odločbe 2003/135/ES glede zaključka načrtov izkoreninjenja in cepljenja v zveznih deželah Spodnja Saška in Severno Porenje-Vestfalija ter načrta izkoreninjenja v zvezni deželi Posarje (Nemčija)
(notificirana pod dokumentarno številko K(2005) 119)
(Verodostojni sta samo nemško in francosko besedilo)
(Besedilo velja za EGP)
(2005/58/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) ter zlasti členov 16(1) in 20(2) Direktive,
ob upoštevanju naslednjega:
(1)
Komisija je sprejela Odločbo 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev v izrednih okoliščinah proti klasični prašičji kugi v Nemčiji, v zveznih deželah Spodnja Saška, Severno Porenje-Vestfalija, Porenje-Pfalška in Posarje (2), kot enega od številnih ukrepov za boj proti klasični prašičji kugi.
(2)
Komisija je sprejela Odločbo 2004/146/ES z dne 12. februarja 2004 o spremembi Odločbe 2003/135/ES o zaključku načrta cepljenja divjih prašičev proti klasični prašičji kugi v Posarju in podaljšanju načrta cepljenja v Porenju-Pfalški.
(3)
Nemški organi so Komisijo obvestili o nedavnem razvoju bolezni pri divjih prašičih v Spodnji Saški, Severnem Porenju-Vestfaliji in Posarju. V tej informaciji je navedeno, da je bila klasična prašičja kuga pri divjih prašičih uspešno izkoreninjena ter da uporaba odobrenih načrtov izkoreninjenja in cepljenja v teh zveznih deželah ni več potrebna.
(4)
Odločbo 2003/135/ES je zato treba ustrezno spremeniti.
(5)
Ukrepi iz te odločbe so v skladu z mnenjem Stalnega odbora za prehransko verigo in zdravstveno varstvo živali.
SPREJELA NASLEDNJO ODLOČBO:
Člen 1
Priloga k Odločbi 2003/135/ES se spremeni:
(a)
V točki 1:
-
se odstavki (A), (B) in (D) črtajo,
-
se besedilo „(C) Porenje-Pfalška“ nadomesti s „Porenje-Pfalška“.
(b)
V točki 2:
-
se odstavka (A) in (B) črtata,
-
se besedilo „(C) Porenje-Pfalška“ nadomesti s „Porenje-Pfalška“.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 26. januarja 2005

Labels: 0
18
20
6